
RAPORT DE SPECIALITATE

privind stabilirea impozitelor şi taxelor locale 

pentru anul 2016
Avand in vedere aparitia Legii 227/2015 privind noul cod fiscal precum si propunerile de taxe speciale/ locale pentru anul 2016 inaintate prin  următoarele adrese/note interne:

- notele interne nr. 239897/01.10.2015 si 243337/01.10.2015 inaintate de Compartimentul Transport Public Local, Compatimentul Eficienta Energetică si Compartimentul Investitii si Avizare Lucrări din cadrul Directiei Tehnice

- nota internă nr. 239906/02.10.2015 inaintată de Biroul GIS din cadrul Institutiei Arhitectului Sef 

- nota internă nr. 582598/01.10.2015 inaintată de Serviciul Public Comunitar Local de Evidenta a Persoanelor

- adresa nr. 277/01.10.2015 inaintata de Fundatia de Protejare a Monumentelor Istorice din Judetul Bihor

- adresa nr. 493/30.09.2015 inaintata de Clubul Sportiv Municipal

- nota interna nr. 244579/02.10.2015 inaintată de Compartimentul Agricol din cadrul Directiei Juridice

- adresa nr.8933/06.10.2015 inaintată de societatea Administratia Domeniului Public SA 

Luând în considerare necesitatea finanţării cheltuielilor publice locale, precum şi condiţiile specifice zonei,
· art. 20 şi art. 30 din Legea nr. 273/2006 privind finanţele publice locale,

· Titlul IX – Impozite şi taxe locale din Legea nr. 227/2015 privind Codul Fiscal 
· Legea 207/2015 privind Codul de procedură fiscală 
· Hotărârea Consiliului Local nr. 731/2005 privind aprobarea indicatorilor de zonare fiscala si a principiilor de evaluare a acestora, cu modificările și completările ulterioare
În bazal art. temeiul art. 36 alin. (1), alin. (2) lit. „b”, alin. (4) lit. „c”, alin. (9) şi art. 45 alin.(2) lit.”c” din Legea administraţiei publice locale nr. 215/2001, cu modificările şi completările ulterioare,
PROPUNEM 

CONSILIUL LOCAL AL MUNICIPIULUI ORADEA

aprobarea impozitelor, taxelor şi altor categorii de venituri ale bugetului local pentru anul 2016, după cum urmează:
Art. 1. Stabilirea  impozitelor şi taxellor locale pentru anul 2016, după cum urmează:

1. nivelurile stabilite în sume fixe precum și cuantumul valorilor impozabile sunt prevăzute în Tabloul cuprinzând impozitele şi taxele locale pentru anul 2016, constituind Anexa nr.1, care face parte integrantă din prezenta hotărâre;

2. cota prevăzută la art.457 alin.(1) din Legea nr.227/2015 privind Codul fiscal (impozit pentru clădirile rezidenţiale şi clădirile- anexă în cazul persoanelor fizice), se stabileşte la 0,1 %;

3. cota prevăzută la art.458 alin.(1) din Legea nr.227/2015 privind Codul fiscal (impozit pentru clădirile nerezidenţiale în cazul persoanelor fizice), se stabileşte la 1 %; 
4. cota prevăzută la art.460 alin.(1) din Legea nr.227/2015 privind Codul fiscal (impozit/taxa pentru clădirile rezidenţiale în cazul persoanelor juridice), se stabileşte la 0,1 %
5.  cota prevăzută la art.460 alin.(2) din Legea nr.227/2015 privind Codul fiscal (impozit/taxa pentru clădirile nerezidenţiale în cazul persoanelor juridice), se stabileşte la 1%;
6. cota prevăzută la art.460 alin.(8) din Legea nr.227/2015 privind Codul fiscal (impozit/taxa pentru clădirile a căror valoare impozabilă nu a fost actualizată în ultimii 3 ani anteriori anului de referinţă în cazul persoanelor juridice), se stabileşte la 5%, ( care devine in final 7,5% (5%+ 2,5%) prin aplicarea cotei aditionale, de 50% in baza art. 489 din legea 227/2015 mentionata la art. 3 din prezenta hotarare)
7. cota prevăzută la art. 470 alin. (3) din Legea nr. 227/2015 (impozitul pentru mijloacele de transport hibride), se stabileşte la 50 %;
8. cota prevăzută la art. 477 alin. (5) din Legea nr.227/2015 (taxa pentru serviciile de reclamă şi publicitate), se stabileşte la 3%, aplicată la valoarea serviciilor de reclamă şi publicitate – exclusiv TVA; 
9. cotele prevăzute la art. 481 alin. (2), lit.a)  si lit b) din Legea nr.227/2015 se stabilesc după cum urmează:

i. 2% în cazul unui spectacol de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională
ii. 5% în cazul oricărei alte manifestări artistice decât cele enumerate anterior
Art. 2. Aprobarea bonificaţiilor prevăzute la art.462 (2), la art.467 (2) şi la art.472 (2) din Legea nr.227/2015 privind Codul fiscal pentru plata cu anticipaţie până la data de 31 martie, a impozitelor locale datorate pentru întregul an de către contribuabili după cum urmează:
1. 10% în cazul impozitului pe clădiri persoane fizice;
2. 10% în cazul impozitului pe teren persoane fizice;
3. 10% în cazul impozitului pe mijloacele de transport persoane fizice
4. 5% în cazul impozitului pe clădiri persoane juridice;
5. 5% în cazul impozitului pe teren persoane juridice;
6. 5% în cazul impozitului pe mijloacele de transport persoane juridice
Art. 3. Aprobarea criteriilor de stabilire a cotelor adiționale menționate la art. 4 din prezenta hotarare,  prevazute la art. 489 din legea 227/2015 privind Codul Fiscal, dupa cum urmeaza, insa nelimitandu-se la acestea, urmatoarele: 

1. necesitatea pastrarii, in general, a unui nivel al fiscalității locale comparabil cu anii anteriori in vederea asigurării caracterului predictibil al impozitelor si taxelor locale, politică publică asumată de municipalitate in ultimii ani

2. necesitatea asigurării sustenabilității strategiei de dezvoltare a municipiului Oradea pe perioada 2015-2020 aprobată prin HCL 135/2015 

3. necesitatea asigurării de servicii publice de calitate pentru locuitorii municipiului

4. determinarea actualizării masei impozabile astfel incât să se elimine discrepanțele și să fie devină cu piața imobiliară locală

5. alte criterii avand la baza considerente de natura economica, sociala, determinate de necesitățile bugetului local

Art. 4. Stabilirea, pentru anul 2016, în conformitate cu art.489 alin. din Legea nr. 227/2015 privind Codul fiscal, a urmatoarelor cote adiţionale la impozitele și taxele locale: 

a) 50% in cazul impozitului/taxei pentru clădirile rezidentiale/nerezidentiale, deținute de persoane juridice, a căror valoare impozabilă nu a fost actualizată în ultimii 3 ani anteriori anului de referinţă 
b) 20% in cazul impozitului/taxei pe terenul înregistrat în registrul agricol la altă categorie de folosinţă decât cea de terenuri cu construcţii, pentru suprafața ce depășeste 400 m2, deținut de persoane fizice sau persoane juridice
c) 10 % in cazul impozitului/taxei pe teren datorate de persoane fizice sau juridice pentru terenurile amplasate in extravilan zona A

d) 4% in cazul impozitului/taxei pe teren datorate de persoane fizice sau juridice pentru terenurile amplasate in extravilan zona B

e) 7% in cazul următoarelor mijloace de transport:
a. vehiculele inmatriculate si inregistrate menționate la art. 470 alin 2 din Legea 227/2015
b. remorci, semiremorci sau rulote care nu fac parte dintr-o combinaţie de autovehicule prevăzută la art. 470 alin 6 din Legea 227/2015
c. mijloace de transport pe apă

f) 7% in cazul taxa pentru eliberarea certificatului de urbanism, în mediu urban pentru suprafete mai mari de 751 mp
g) 7% in cazul taxei pentru eliberarea autorizaţiei de construire pentru chioşcuri, tonete, cabine, spaţii de expunere, situate pe căile şi în spaţiile publice, precum şi pentru amplasarea corpurilor şi a panourilor de afişaj, a firmelor şi reclamelor 
h) 11% in cazul taxei pentru eliberarea certificatului de nomenclatură stradală şi adresă 
i) 20% in cazul taxei pentru afişaj în scop de reclamă şi publicitate
Art. 5. aprobarea procedurii de acordare a scutirilor reglementate de art. 456 alin 1, art. 464 alin 1 si art. 469 alin 1 din Legea 227/2015 privind Codul Fiscal, precum și procedura de acordare a înlesnirilor la plata obligaţiilor bugetare restante prevăzută la art. 185 din Legea 207/2015 privind Codul de Procedură Fiscală conform Anexei nr.2 care face parte integrantă din prezenta hotarare.
Art. 6. aprobarea acordarii de facilități fiscale constând în scutirea impozitului/taxei pe clădiri si a impozitului/taxei pe teren, cu respectarea dupa caz, a procedurilor mentionate la art. 8-13, pentru următoarele categorii de clădiri, terenuri dupa caz, astfel:

a) clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale- in conditiile in care se constată că sunt in stare tehnică buna/foarte bună in urma aplicării Regulamentului privind stabilirea conditiilor de acordare a facilității pentru clădirile monument istoric si pentru cele amplasate in zone de protectie ale monumentelor istorice şi în zonele construite protejate

b) clădiri pentru care s-a instituit un regim de protecţie, altele decât monumentele istorice, amplasate în zone de protecţie ale monumentelor istorice şi în zonele construite protejate- in conditiile in care se constată că sunt in stare tehnică buna/foarte bună in urma aplicării Regulamentului privind stabilirea conditiilor de acordare a facilității pentru clădirile monument istoric si pentru cele amplasate in zone de protectie ale monumentelor istorice şi în zonele construite protejate 

c) clădirile/terenurile utilizate pentru furnizarea de servicii sociale de către organizaţii neguvernamentale şi întreprinderi sociale 

d) clădirile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public, respectiv terenurile aferente acestor cladiri

e) clădirile retrocedate potrivit art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul menţine afectaţiunea de interes public, respectiv terenurile aferente aferente acestor clădiri 

f) clădirile restituite potrivit art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, pentru perioada pentru care proprietarul menţine afectaţiunea de interes public, respectiv terenurile aferente acestora clădiri

g) clădirile/terenurile afectate de calamităţi naturale, pentru o perioadă de până la 5 ani, începând cu 1 ianuarie a anului în care s-a produs evenimentul; 

h) clădirea folosită ca domiciliu aflate în proprietatea sau coproprietatea persoanelor prevăzute la art. 3 alin. (1) lit. b) şi art. 4 alin. (1) din Legea nr. 341/2004, cu modificările şi completările ulterioare (eroi Revolutie), respectiv terenurile aferente acestor cladiri.

i) clădirile/terenurile aflate în proprietatea operatorilor economici, în condiţiile elaborării unor scheme de ajutor de stat/de minimis având un obiectiv prevăzut de legislaţia în domeniul ajutorului de stat; 

j) clădirile la care proprietarii au executat pe cheltuială proprie lucrări de intervenţie pentru creşterea performanţei energetice, pe baza procesului-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr. 158/2011, cu modificările şi completările ulterioare;
k) clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare
l) clădirile deţinute de asociaţiile de dezvoltare intercomunitară.

Art. 7. mandatarea Institutiei Arhitectului Șef cu elaborarea si supunerea spre aprobare, in termen de 30 de zile de la prezenta hotărâre, a Regulamentului privind stabilirea conditiilor de acordare a facilităților pentru clădirile monument istoric si pentru cele amplasate in zone de protectie ale monumentelor istorice şi în zonele construite protejate.

Art. 8. Mandatarea Directiei Economice pentru elaborarea si supunerea spre aprobare, in conditiile legii, in termen de 30 de zile de la aprobarea prezentei hotarari, a unei scheme de minimis pentru acordarea de facilitati rezidenților parcurilor industriale din Oradea, facilități constand in reducerea cu 50% a impozitului pe clădiri datorat pentru clădirile din parcul industrial, in conditiile in care se optează pentru accesarea acestei scheme.

Art. 9. Aprobarea procedurii de acordare a facilităţilor la plata impozitului pe clădiri şi teren aferent clădirilor utilizate pentru furnizarea de servicii sociale de către asociaţiile şi intreprinderile sociale, conform Anexei nr.3, care face parte integrantă din prezenta hotărâre.

Art. 10. Mandatarea Directiei Economică pentru elaborarea, in termen de 30 de zile de la adoptarea prezentei hotarari a urmatoarelor proceduri:

1. procedura de acordare a facilităţilor la plata impozitului pentru clădirile şi teren restituite potrivit art. 16 din Legea nr.10/2001 privind regimul juridic al umor imobile preluate în mod abuziv în perioada 6 martie 1945- 22 decembrie 1989, republicata 

2. procedura de acordare a facilităţilor la plata impozitului pentru clădirile şi teren retrocedate potrivit art. 1 alin.(10) din O.U.G. nr.94/2000 privind retrocedarea unor bunuri imobile care au aparţinut cultelor religioase din România, republicată

3. procedura de acordare a facilităţilor la plata impozitului pentru clădirile şi teren restituite potrivit art. 1 alin.(5) din O.U.G. nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, 

Art. 11. Aprobarea procedurii de acordare a facilităţilor la plata impozitului pe clădiri şi teren în cazul unei calamităţi naturale, potrivit Anexei nr.4 care face parte integrantă din prezenta hotărâre. 

Art. 12. Aprobarea procedurii de acordare a facilităţilor la plata impozitului pentru clădirile şi teren în cazul persoanelor prevăzute în Legea recunoştinţei pentru victoria Revoluţiei Române din Decembrie 1989 şi pentru revolta muncitorească anticomunistă de la Braşov din noiembrie 4 1987 nr. 341/2004, cu modificările şi completările ulterioare, conform Anexei nr. 5 care face parte integrantă din prezenta hotărâre. 

Art. 13. Aprobarea procedurii de acordare a facilităţilor la plata impozitului pentru clădirile la care au fost realizate lucrări în condiţiile Ordonanţei de Urgenţă a Guvernului nr. 18/2009 şi a Legii nr. 153/2011, conform Anexei nr. 6 care face parte integrantă din prezenta hotărâre. 

1. Acordarea, conform art. 476 alin 2 din legea 227/2015, scutirii la plata taxelor pentru eliberarea certificatelor, avizelor şi autorizaţiilor pentru:

a. lucrări de întreţinere, reparare, conservare, consolidare, restaurare, punere în valoare a monumentelor istorice astfel cum sunt definite în Legea nr. 422/2001 privind protejarea monumentelor istorice, republicată, cu modificările ulterioare, datorate de proprietarii persoane fizice care realizează, integral sau parţial, aceste lucrări pe cheltuială proprie;

b. lucrări destinate păstrării integrităţii fizice şi a cadrului construit sau natural al monumentelor istorice definite în Legea nr. 422/2001, republicată, cu modificările ulterioare, finanţate de proprietarii imobilelor din zona de protecţie a monumentelor istorice, în concordanţă cu reglementările cuprinse în documentaţiile de urbanism întocmite potrivit legii;

c. lucrări executate în condiţiile Ordonanţei Guvernului nr. 20/1994 privind măsuri pentru reducerea riscului seismic al construcţiilor existente, republicată, cu modificările şi completările ulterioare. 

2. Scutirea se acordă pe bază de cerere, depusă la compartimentele de specialitate din cadrul Primăriei Municipiului Oradea o dată cu documentaţia necesară eliberării certificatelor, avizelor şi autorizaţiilor necesare pentru realizarea lucrărilor prevăzute la alin.1.

1. adoptarea/mentinerea, conform art. 484 alin 2 din Legea 227/2015 privind codul fiscal si a HCL 366/2009, a următoarelor taxe speciale:
1. taxa specială pentru promovarea turistică in procent de 2% aplicat la valoarea fara TVA a tarifelor de cazare, instituită începând cu anul 2016 conform regulamentului de instituire, Anexa 7 la prezenta hotărâre.
2. taxe speciale pentru emiterea în regim de urgență a certificatelor de urbanism, a autorizațiilor de construire/desființare, a autorizațiilor de luare în folosință și/sau adeverințelor de notare sau radiere eliberate de Instituția Arhitectului Șef, conform Anexei 8 la prezenta hotarâre.
3. taxa specială de salubrizare datorată de persoane fizice neconstituite în asociaţii de proprietari conform Regulamentului aprobat prin HCL 703/2009 modificată prin HCL 1026/17.12.2009, conform Anexei nr. 9 
4. taxe speciale pentru emiterea avizului si inregistrarea orarelor de functionare a unitatilor comerciale pe raza Municipiului Oradea reglementate de OUG 99/2000, conform procedurii prevăzute in Anexa 10 la prezenta hotarare
5. taxe aferente activității de evidență a persoanelor, conform Anexei 11 si 12 la prezenta hotarare
6. taxe speciale practicate de municipalitate prin Directia Monitorizare Cheltuieli de Functionare si Organizare Evenimente, conform Anexei 13.
7. alte taxe speciale, conform Anexei 14.
2. Aprobarea procedurilor/regulamentelor de instituire a taxelor speciale, după cum urmează:

1. Regulamentul general de instituire a taxelor speciale  (HCL 366/2009+ turism), conform Anexei nr.15
2. regulamentul de instituire a taxei speciale pentru promovarea turistică, conform Anexei nr. 16 la prezenta hotarare.

Art. 14. Aprobarea instituirii conform  art. 486 alin 2 din Legea 227/2015 privind codul fiscal, a următoarelor taxe locale:
1. Taxa locală  privind traficul greu – conform Regulamentului în vigoare, aprobat prin H.C.L. nr. 362/26.05.2010-  Anexa nr. 17.
2. Taxele locale privind atribuirea şi eliberarea autorizaţiilor de transport în regim de taxi, a autorizaţiilor taxi şi a autorizaţiilor de dispecerat taxi pe raza municipiului Oradea, conform Regulamentului în vigoare, aprobat prin H.C.L. nr. 563/2009, modificat prin H.C.L. nr. 134/25.02.2011, Anexa nr. 18.
3. Taxe inchiriere aferente activității de stare civilă, Anexa nr. 19.
4. Taxe practicate pentru inchirierea spatiilor destinate organizarii de reuniuni, administrate de municipalitate prin Directia Monitorizare Cheltuieli de Functionare si Organizare Evenimente, Anexa nr. 20.
5. Alte taxe locale practicate de municipalitate prin Directia Monitorizare Cheltuieli de Functionare si Organizare Evenimente, Anexa nr. 21.
Art. 15. Stabilirea modului de calcul al taxei de autorizare/desfiintare constructii zidentiale/nerezidentiale detinute de persoane fizice conform Anexei nr. 22 la prezenta hotarare.
Art. 16. Stabilirea nivelurilor taxelor extrajudiciare de timbru instituite prin  Legea nr. 117/1999 in cuantumurile prezentate în Anexa nr. 23 la prezenta hotarare.
Art. 17. Sancţiunile şi contravenţii pentru cazurile de incalcare/nerespectare a legislatiei sunt detaliate in Anexa nr. 24 la prezenta hotarare.
Art. 18. Aprobarea practicarii in anul 2016 de către Administraţia Imobiliară Oradea a următoarelor tarifele/ taxe/ sancțiuni:

a. referitor la ocuparea temporară a domeniului public/comerţ stradal, tarifele de referinţă pentru anul 2016 sunt detaliate în Anexa nr. 25 la prezenta hotărâre;
b. referitor la sancţiunile ce urmează a fi aplicate în cursul anului 2015 pentru ocuparea abuzivă a domeniului public sau privat a municipiului Oradea/Statului Român, acestea sunt detaliate în Anexa nr. 26 la prezenta hotărâre;
c. referitor la utilizarea unor terenuri, proprietate a municipiului Oradea/Statului Român, tarifele de referinţă sunt detaliate în Anexa nr. 27 la prezenta hotărâre;
d. referitor la desfăşurarea Jocurilor de Artificii, tarifele de referinţă pentru desfăşurarea acestor activităţi sunt detaliate în Anexa nr 28 la prezenta hotărâre;
e. referitor la activitatea de administrare a spaţiilor cu destinaţia de parcare amenajate pe raza municipiului Oradea, tarifele de referinţă sunt detaliate în Anexa nr. 29 la prezenta hotărâre;

f. referitor la închirierea terenurilor de tenis acoperite cu balon, situate în mun. Oradea, str. Splaiul Crișanei nr. 87, tarifele de referinţă sunt detaliate în Anexa nr. 30 la prezenta hotărâre;
g. referitor la închirierea Stadionului Municipal „Iuliu Bodola”, situat în mun. Oradea, str. Olimpiadei nr. 1, tarifele de referinţă sunt detaliate în Anexa nr. 31 la prezenta hotărâre;
h. referitor la închirierea patinelor în cadrul Orășelului Copiilor, situat în mun. Oradea, str. C. Coposu nr. 8, tarifele de referinţă sunt detaliate în Anexa nr. 32 la prezenta hotărâre;
i. referitor la utilizarea sălilor de aniversare amplasate în incinta Orăşelului Copiilor, tarifele de referinţă sunt detaliate în Anexa nr. 33 la prezenta hotărâre;
j. referitor la închirierea suprafeţelor destinate activităţilor comerciale amplasate în incinta Orăşelului Copiilor, tarifele de referinţă sunt detaliate în Anexa nr. 34 la prezenta hotărâre;
k. referitor la tarife practicate pentru serviciile prestate de Administraţia Imobiliară Oradea, tarifele de referinţă sunt detaliate în Anexa nr. 35 la prezenta hotărâre.

Art. 19. Aprobarea practicarii/aplicarii in anul 2016 de către Clubul Sportiv Municipal a următoarelor tarife:

a. referitor la închirierea suprafeţei de joc din incinta sălii sporturilor „ANTONIO ALEXE”, tarifele de referinţă sunt detaliate în Anexa nr. 36 la prezenta hotărâre;
b. referitor la accesul la bazele sportive şi de agrement (bazin olimpic şi bazin acoperit), tarifele de referinţă pentru anul 2016 sunt cele prevăzute conform Regulamentului în vigoare, aprobat prin H.C.L. nr.  397/2009 şi H.C.L. nr. 577 din 30.08.2011 și sunt detaliate în Anexa nr. 37 la prezenta hotărâre
c. referitor la închirierea terenurilor de tenis neacoperite din Baza Sportivă Ioșia, tarifele de referinţă sunt detaliate în Anexa nr. 38 la prezenta hotărâre
Art. 20. Aprobarea practicarii in anul 2016 de către societatea Administraţia Domeniului Public SA a tarifelor prezentate in Anexa nr. 39 la prezenta hotărâre.
Art. 21. Mandatarea Arhitectului Șef cu elaborarea si supunerea spre aprobare, in termen de 30 de zile de la prezenta hotărâre, a Regulamentului privind stabilirea criteriilor de incadrare a clădirilor în categoria clădirilor neingrijite. 

Art. 22. Majorarea pentru anul 2016 cu 100% a impozitului pe cladiri pentru clădirile stabilite prin hotarare a consiliului local ca fiind neingrijite in urma aplicării regulamentului mentionat la art. 23 .
Administrator public


Director executiv


Director executiv adj

Eduard Florea                                        Nadia Haș                                          Sorin Iacob

